Ontgroening-saak: Seuns vrygelaat op borgtog | Maroela Media
Vier skoliere, tussen 14 en 19 jaar oud, is Vrydag in die Jan Kempdorp-landdroshof in die Noord-Kaap vrygelaat op borgtog nadat hulle glo ŉ medeleerling by die skool se koshuis aangerand en seksueel mishandel het.
“Die skoliere is vrygelaat op borgtog van R1 000 elk,” het kol. Priscilla Naidu, woordvoerder van die polisie gesê. “Hulle moet op 5 Maart weer in die hof verskyn.”
Die skoliere van die Hoër Landbouskool Noord-Kaap het na bewering Sondagaand omstreeks 21:30 die 18-jarige slagoffer se kamer betree. Hulle het glo as deel van die ontgroeningsproses hom kaal uitgetrek, sy hande en voete vasgebind en hom op sy maag op die bed laat lê. Hy is glo met ŉ vreemde voorwerp gesodomiseer en verneder.
Die tieners staan tereg op aanklagte van verkragting en aanranding.
Jy reg Nico maar die probleem hier dit is wit teen swart nou is dit n helse issue. As almal wit was sou dit nie eers op die nuus gewees het nie.
Nico, jy is so reg. Vir geslagte word goed onder die mat in gevee. Iewers moet die sweer vir altyd in alle opsigte oop gemaak word. Dan kan ons dalk kinders van kleins af leer wat is regtig verkeerd. Iewers sé ons iets verkeerd dat kinders nie leer uit wat ons sé nie….
Ek lees vandag Rapport se reaksie op die gebeure. Dit is jammer hulle probeer dit weer ‘n rasding maak. Hulle wil myle daaruit kry. Intussen doen hulle niemand ‘n guns as hulle goed by sleep wat niks met die geval te doene het nie, maar eiertjie, wil hulle eiertjie lê.
Hulle beskou dit ook as afknou en wat nog. Ek dink die skrywer van daardie berig is te oppervlakkig om so its te kan beoordeel. Ten minste het ons Afriforum se mense wie die regte benadering het en wat bystand aan daai mense verleen.
Dink nou net dit moes Rapport gewees het wat bystand verleen!
Ons is so rasbehep in die land, dit is om van naar te word. Die koerante is die groot waghonde en bewakers van die blokhuis, hulle is die fluitjieblasers en laat niks toe aan enige spontane interaksie of geen interaksie tussen groepe, of jy dit nou verkies of nie, maar meng moet jy meng. Een van die dae kom kyk hulle in die restaurante watter tafels nie gemeng is nie. Hulle glo dit is so nuuswaardig dat hulle uitasem na sulke gebeure en scoops jaag.
Ja, hulle noem dit scoops. Hulle neem daardie selfopgelegde taak met toegewydheid op en pas dit nougeset toe.
Die snaakste van als is, dat as ‘n mens die koerante glo, leef ons in ‘n abnormale wêreld, maar stap ek in die strate en winkelsentrums, dan ervaar ek dit toetentaal anders as wat hulle ons voer en mee bombardeer.
Nico, veral as al wat al wat verslaggewer in hul rubrieke, van Max tot Adriaan (dit is nou die mense uit Transvaal en Die Kaap) los trek met hul preke, so kindergarten. Dit voel of hulle ‘n mens versmoor en nie asem kan kry nie. Dis wanneer ek lus voel om na ‘n Engelse koerant toe oor te skakel. Dit voel of die land te klein geword het.
Waar was die skool personeel of koshuis personeel wat veronderstel is om verantwoordelik te wees vir die kinders in hul sorg? Elke kind het die reg tot veiligheid en respek maar dis aanvaarbaar dat dit weggeneem word van sommige kinders deur ander kinders????